బీజింగ్: అణు సరఫరాదారుల బృందం(ఎన్ఎస్జీ)లో సభ్యత్వం కోసం భారత్ చేస్తున్న ప్రయత్నాలను అడ్డుకుంటున్న ఏకైక దేశమైన చైనా మరోసారి ఈ విషయంలో తమ వైఖరిని స్పష్టం చేసింది. అణ్వస్త్రవ్యాప్తి నిరోధక ఒప్పందం (ఎన్పీటీ)లో సభ్యత్వం లేని దేశాలకు ఎన్ఎస్జీలో సభ్యత్వం ఇవ్వరాదన్న తమ వైఖరిలో ఎంత మాత్రం మార్పులేదని చైనా తాజాగా ప్రకటించింది. ఎన్పీటీలో భారత్కు సభ్యత్వం లేదు. ఆ సాకుతోనే భారత్ ఎన్ఎస్జీ అవకాశాలకు చైనా గండికొడుతూ వస్తోంది. ఎన్ఎస్జీలో సభ్యత్వం ఉన్న 48 దేశాల్లో ఒక్క చైనా మినహా అన్ని దేశాలూ భారత్కు మద్దతు ఇస్తున్నాయి. వచ్చే నెలలో ఎన్ఎస్జీ సమావేశం స్విస్ రాజధాని బెర్న్లో జరిగే అవకాశం ఉంది. దీంతో మరోసారి ఎన్ఎస్జీలో సభ్యత్వం కోసం భారత్ పట్టుదలగా ఉంది. ఈ నేపథ్యంలో మరోసారి చైనా చేసిన ఈ ప్రకటన భారత్ ఆశలపై నీళ్లు జల్లినట్లయింది. దీనిపై చైనా విదేశాంగ శాఖ అధికార ప్రతినిధి హువా చున్నింగ్ సోమవారం మీడియాతో మాట్లాడుతూ, ఎన్పీటీలో సభ్యులు కాని దేశాలకు ఎన్ఎస్జీలో సభ్యత్వం ఇవ్వరాదన్న తమ దేశ వైఖరిలో మార్పు లేదని కుండబద్ధలు కొట్టారు. ఆసక్తికరంగా ఎన్పీటీలో సభ్యత్వం లేని పాక్ కూడా భారత్ దరఖాస్తు చేసుకున్న తర్వాతే ఎన్ఎస్జీలో సభ్యత్వం కోసం దరఖాస్తు చేసుకుంది. పాక్కు వత్తాసు పలుకుతున్న చైనా....ఒకవేళ భారత్కు ఎన్ఎస్జీలో సభ్యత్వం ఇవ్వాల్సి వస్తే పాక్కు కూడా ఎన్ఎస్జీలో ప్రవేశం కల్పించాల్సిందేనంటోంది.
beasing: anhu sarafaraadaarula brundam(nsg)loo sabhyatvam kosam bharat chestunna prayatnaalanu addukuntunna ekaika desamaina chaina marosari ee vishayamlo tama vaikharini spashtam chesindi. anvastravyaapti nirodhaka oppandam (enpeety)loo sabhyatvam laeni deshaalaku nssglo sabhyatvam ivvaraadanna tama vaikharilo entha maatram marpuledani chaina taajaagaa prakatinchindi. enpeeteelo bhaaratku sabhyatvam ledu. aa saakuthone bharat nsg avakaasaalaku chaina gandikodutuu vastondi. nssglo sabhyatvam unna 48 deshaallo okka chaina minaha anni deshaaluu bhaaratku maddatu istunnayi. vache nelalo nsg samavesam swis rajadhani bernlo jarige avakaasam undi. deentho marosari nssglo sabhyatvam kosam bharat pattudalagaa undi. ee nepathyamlo marosari chaina chesina ee prakatana bharat aasalapai neellu jallinatlayindi. deenipai chaina videsaanga saakha adhikara pratinidhi huva chunning somavaram meediatho maatlaadutuu, enpeeteelo sabhyulu kaani deshaalaku nssglo sabhyatvam ivvaraadanna tama desha vaikharilo maarpu ledani kundabaddhalu kottaru. aasaktikaramgaa enpeeteelo sabhyatvam laeni pak kuudaa bharat darakhastu chesukunna tarvate nssglo sabhyatvam kosam darakhastu chesukundi. paakku vattaasu palukutunna chaina....okavela bhaaratku nssglo sabhyatvam ivvalsi vaste paakku kuudaa nssglo pravesam kalpinchaalsindentonto.